Heini Hokkanen

Heini Hokkanen (s. 20. elokuuta 1986) on suomalainen maastohiihtäjä, joka edustaa Kainuun Hiihtoseuraa. Aikaisemmin hän on edustanut Kangasniemen Kalsketta.

Hokkanen kilpaili maailmancupissa ensimmäisen kerran 7. maaliskuuta 2009 Lahdessa, jossa hän oli 57:s vapaan hiihtotavan sprintissä. Hokkasen paras maailmancup-saavutus on 40. sija Lahdessa vastaavassa kilpailussa 7. maaliskuuta 2015. Skandinavia Cupissa Hokkanen on ollut parhaimmillaan yhdeksäs Vuokatissa 10 kilometrin vapaan hiihtotavan kilpailussa 15. joulukuuta 2017.

SM-kilpailuissa Hokkanen on ollut neljäs vapaan hiihtotavan sprintissä Vantaalla 2014http://www.smvantaa.fi/binary.aspx?id=3&col=kilpailut.tulokset  ja Imatralla 2016http://live.time4results.com/hiihto/2016/imatra/pe/13_9_1.html, viides viiden kilometrin vapaalla Keuruulla 2010 sekä kuudes kymmenen kilometrin vapaan hiihtotavan kilpailussa Jämillä 2015http://live.time4results.com/hiihto/2015/jami/la/15_0_12.html ja vapaan hiihtotavan sprintissä Vöyrillä 2020. Kangasniemen Kalskeen joukkueessa hän on voittanut viestin SM-kultaa Kontiolahdella 2010 yhdessä Virpi Kuitusen ja Silja Tarvosen kanssa.http://yle.fi/urheilu/kuitunen_paasi_juhlimaan_viestivoittoa/5535344 Kainuun Hiihtoseurassa hän voitti viestin Suomen-mestaruuden 2018 ja 2019.

Suomen Cupissa Hokkanen oli kaudella 2014–2015 kokonaiskilpailun seitsemäs.http://www.kev.fi/@Bin/563455/SC_Naiset_pisteet.pdf 

 Lähteet 

Luokka:Suomalaiset maastohiihtäjät
Luokka:Vuonna 1986 syntyneet
Luokka:Elävät henkilöt